钦定古今图书集成/历象汇编/历法典/第073卷 > 隋书 > 律历志序
## 钦定古今图书集成/历象汇编/历法典/第073卷 > 隋书 > 律历志序

环复，无信于四时。日月相推而明生矣，寒暑迭进而
岁成焉。遂能成天地之文，极乾巛之变。天数五，地数
五，五位相乘而各有合。天数二十有五，地数三十，凡
天地之数五十有五，所以成变化而行鬼神也。《干》之”
策二百一十有六，《巛》之策一百四十有四，凡三百六
十，以当期之日也。至乃阴阳迭用，刚柔相摩，四象既
陈，八卦成列。此乃造文之元始，创历之厥初者欤。洎
乎炎帝分八节，轩辕建五部，少昊以凤鸟司历，颛顼
以南正司天，陶唐则分命和仲，夏后乃备陈《鸿范》，汤
武革命，咸率旧章。然文质既殊，正朔斯革。故天子置
日官，诸侯有日御，以和万国，以叶三辰。至于“寒暑晦
明之征，阴阳生杀之数，启闭升降之纪，消息盈虚之
节”，皆应躔次而不淫，遂得该浃生灵，堪舆天地，开物
成务，致远钩深。周德既衰，史官废职，畴人分散，禨祥
莫理。秦兼天下，颇推《五胜》，自以获水德之瑞，以十月
为正。汉氏初兴，多所未暇，百有馀载，犹行秦历。至于
孝武，改用夏正。时有古历六家，学者疑其纰缪。刘向
父子，咸加讨论，班固因之，采以为志。光武中兴，未能
详考。逮于永平之末，乃复改行四分，七十馀年，仪式
方备。其后复命刘洪、蔡邕共修律历，司马彪用之，以
续班史。当涂受命，亦有史官韩翊创之于前，杨伟继
之于“后，咸遵刘洪之术，未及洪之深妙。中左两晋，迭
有增损，至于西凉，亦为蔀法。事迹纠纷，未能详记。”宋
氏元嘉，何承天造历，迄于齐末，相仍用之。梁武初兴，
因循齐旧，天监中年，方改行宋祖冲之《甲子元历》。陈
氏受禅，亦无创改。后齐文宣用《宋景业历》。西魏入关，
用《李业兴历》。逮于周武帝，乃有甄鸾造《甲寅元历》，遂
参用推步焉。大象之初，太史上士马显又上《丙寅元
历》，便即行用。迄于开皇四年，乃改用《张宾历》。十七年，
复行《张胄元历》，至于义宁。今采梁《天监》以来五代损
益之要，以著于篇云。